Sub coaste, printre alte lucruri, se află pancreasul,
un organ care funcționează ca un fel de antrenor personal de sănătate.
Acest organ controlează glicemia și produce un suc special
care eliberează nutrienții din mâncare
pentru a te menține în formă.
Pancreasul stă chiar în spatele stomacului
un adăpost potrivit, întrucât unul din rolurile lui e să descompună mâncărea.
El ajută digestia producând un tonic special
compus din apă, bicarbonat de sodiu, și enzime digestive.
Bicarbonatul de sodiu neutralizează aciditatea naturală a stomacului,
astfel încât enzimele digestive să-și poată face treaba.
Lipaza descompune grăsimile,
proteaza separă proteinele,
iar amilaza împarte carbohidrații pentru a crea zaharuri energetice.
Majoritatea acestor nutrienți sunt apoi absorbiți în fluxul sanguin
și continuă să îmbogățească corpul.
Între timp, pancreasul efectuează altă sarcină crucială:
controlează nivelul de zahăr din sânge.
Reușeste asta cu ajutorul hormonilor insulină și glucagon,
produși în celule speciale numite „Insulele lui Langerhans”.
Prea mult sau prea puțin zahăr poate fi letal,
deci pancreasul trebuie să fie permanent în alertă.
Adesea după o masă copioasă, sângele e îmbibat cu zahăr.
Pentru a-l aduce la normal, pancreasul eliberează insulină,
care trimite excesul de zahăr în celule,
unde e folosit ca sursă de energie, sau stocat pentru mai târziu.
Totodată, insulina îi spune ficatului să înceteze producerea de zahăr.
Pe de altă parte, dacă glicemia e scăzută,
pancreasul eliberează un hormon numit glucagon,
care le spune celulelor și ficatului să elibereze zahărul stocat
înapoi în sânge.
Interacțiunea dintre insulină și glucagon ne menține nivelul de zahăr în echilibru.
Dar un pancreas afectat nu mai poate controla asta,
deci echilibrul sănătos e distrus.
Dacă e slăbit de o boală,
abilitatea organului de a produce insulină poate fi redusă sau chiar întreruptă,
ceea ce declanșează boala numită diabet.
Dacă insulina nu e eliminată regulat, zahărul se acumulează în sânge
până deteriorează vasele de sânge și cauzează infarct,
insuficiență renală și atac cerebral.
Tot lipsa de insulină privează celulele de zaharurile energetice
necesare creșterii și funcționării.
Diabeticii tind să aibă un nivel mai ridicat de glucagon,
care face să circule și mai mult zahăr.
Fără acest antrenor de sănătate intern, glicemia ar scăpa de sub control
și n-am putea digera nutrienți importanți.
Dar ca orice antrenor,
nu e numai treaba pancreasului să ne mențină sănătoși.
Trebuie să participăm și noi.